|  |  |
| --- | --- |
|  | **EELNÕU** |
|  | 12.11.2021 nr 1-4/21/2 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Uudeküla uuringuruumi uuringuloa taotluse kohta** |
|  |
| Tapa Vallavolikogu tutvus Keskkonnaameti poolt 21.10.2021 kirjaga nr DM-117437-5 saadetud SKP Invest OÜ (registrikood 11476740) Uudeküla uuringuruumi geoloogilise uuringuloa taotlusega (registreeritud 21.10.2021 nr 6-4/21/2486).  SKP Invest OÜ taotleb uuringuluba Tapa vallas Uudeküla külas eraomandisse kuuluvale Tausla kinnistule (katastritunnus 78701:003:0630). Taotletava uuringuruumi teenindusala pindala on 3,39 ha. Geoloogilise uuringu käigus plaanitakse rajada kuni 15 uuringukaeveõõnt või puurauku uurimissügavusega kuni 12 m. Uuritavateks maavaradeks on täiteliiv ja täitekruus. Taotletava loa kehtivusaeg on 2 aastat ning uuringu teostajaks on Maavarauuringud OÜ. Lähimad elamud asuvad Tamsalu linnas ja jäävad teenindusala piirist ligikaudu 0,5 km kaugusele lõuna poole. Uuringuloa taotluse kohaselt on SKP Invest OÜ-l huvi uuringute lõppemisel kaevandamisloa taotlemiseks.  Tausla kinnistu asub Tamsalu valla üldplaneeringu kohaselt rohevõrgustiku alal. Rohevõrgustiku toimimise tagamine on omavalitsuse ülesanne ning selle ülesande täitmiseks on üldplaneeringuga seatud tingimused, mille täitmist peab omavalitsus tegevuste lubamisel järgima (PlanS § 75 lg 1 p 10). Endise Tamsalu valla piirides kehtib Tamsalu valla üldplaneering seni, kuni liitunud omavalitsuste (Tamsalu vald ja Tapa vald) üldplaneering on kehtestatud. Tapa valla koostatava üldplaneeringu kohaselt asub Tausla kinnistu samuti rohevõrgustiku alal. Juhul, kui SKP Invest OÜ otsustab pärast geoloogiliste uuringute läbiviimist kaevandamisluba taotlema hakata, peab taotleja arvestama, et omavalitsus ei saa anda nõusolekut tegevustele, mille puhul ei ole tõendatud, et need ei oma negatiivset mõju rohevõrgustiku toimimisele.  Rohevõrgustiku toimimise tõendamiseks peab taotleja olema valmis koostama vastavasisulise eksperthinnangu. Eksperthinnang peab sisaldama ala väärtuste ja rohevõrgustiku kui terviku toimimise kirjeldust, kavandatava tegevuse mõju analüüsi (soovitatavalt koos maastikuanalüüsi skeemidega), järeldusi mõju kohta ning leevendusmeetmete soovitusi. Analüüsi tulemusel peab selguma, kas ettevõtte poolt kirjeldatud tootmisprotsessi korral säilib rohevõrgustiku toimimine või on mingil ajal piirkonda vaja nt asenduskoridori. Eksperthinnangu koostamisse peab olema kaasatud ekspert, kellel on varasem kogemus rohevõrgustiku analüüside teostamise osas.  Lähtudes eeltoodust ja kohaliku omavalitsuse korralduse seaduse § 22 lõikest 2, maapõueseaduse § 27 lõikest 7 ning Keskkonnaameti 21.10.2021 kirjaga nr DM-117437-5 saadetud geoloogilise uuringuloa taotlusest:   1. Nõustuda SKP Invest OÜ-le geoloogilise uuringuloa väljastamisega Tausla kinnistule Uudeküla külas Tapa vallas. 2. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Alari Kirt  vallavolikogu esimees |
|  |

|  |  |  |
| --- | --- | --- |
|  | | |
| Eelnõu ja seletuskirja koostaja | Keskkonnaspetsialist Mailis Sepp |
| Eelnõu esitaja ja ettekandja | Keskkonnaspetsialist Mailis Sepp |